Ixef wis sin Iferdisen n teẓri - Amsag* «D tamidrant i d-isekcem GREIMAS di tesledt n tneqqist. Amsag yemmal-d tawuri n unigaw di teḥkayt, d ayen ixeddem unigaw, neɣ d ayen i as-xeddmen, tawuri-agi teqqen ɣer ṣṣenf n tigawt n umigaw yal ṣṣenf yettak-d amsag […]. Amsag di tmuɣli n GREIMAS, d ayen akk ixedmen tawuri; yezmer ad yelli d amdan, d aɣersiw (d aqjun, d itbir d anisi …) neɣ d taɣawsa (d tizgi,d aḍu, d assif ) yezmer ad yili d ayen yellan di tillawt (amdan, aɣersiw, taɣawsa ) yezmer ad yili d ayen i d-yesnulfa wallaɣ n umdan (awaɣzen , tteryel , amɣar azemn , talafsa mm-sebɛa iqerray, atg) neɣ d affray d aḥulfu am tayri, tismin d lkerh). Amsag ayenakk i d-yesnarnayen tanneqqist d unamek n taḥkayt (s tigawin n yiwudam)».1 - Azenziɣ amesgan * «D lqaleb aɣessay i d-yewwi GREIMAS, akken ad d-yessefhem tigawin nyimigwan d wamek bnan-tt tneqqisin. Azenziɣ-agi amesgan yebna ɣef 06 n yimesgan. Yal sin dtayuga, yal amsag di tyuga yemgarad d wayeḍ ilmend n twuri-ines di teḥkayt: amsifaḍ/anarmas,vamagay/taɣawsa, amallal /amnamer. Bnan yimesgan-agi d azenziɣ ilmend n wassaɣen yellan garasen.»2